

Kjære foreldre/foresatte!

**November har vært en fin måned hos oss på 1. trinn SFO. Vi har jobbet mye med å forberede oss til førjulskos, som dere var tilstede på. Det var veldig kjekt å se at så mange kom, og veldig gøy å se hvor flinke elevene på første trinn var under førjulskosen. De har fått mye skryt!**

**Videre i desember har vi nå også begynt med adventsstund under spising. Da er det to barn som får sitte for seg selv under spising, de får to pepperkaker og muligheten til å enten perle eller fargelegge en juletegning som de kan ta med hjem. I tillegg leser vi ett nytt kapittel i en Disney julebok vi har. Det er kjekt å se hvor mye elevene liker denne måten å ha adventsstund på, og vi gleder oss til å fortsette med det. Vi bruker også innetiden til aktiviteter hvor elevene lager julegaver. Det er veldig kjekt, og det har blitt en koselig atmosfære inne på de aktivitetene.**

**Førstkommende tirsdag, 10. desember, vil det bli julelunsj på SFO, hvor de voksne serverer en ekstra spesiell lunsj for barna. Det kommer til å bli veldig koselig. Vi kommer til å fortsette med å ha dansegrupper på onsdager, og vi ser at elevene elsker dette. Nå har vi flyttet oss fra musikkrommet til SFO-basen, som gjør det lettere å ha dansing sammen med ODA-elevene. Dette er veldig kjekt, da vi ser fin samhandling blant våre elever og ODA-elevene.**

**Fremover vil turdager utgå. Vi kommer til å holde oss på skolens område, samtidig som grupper vil få mulighet til å bake pepperkaker på fredagene når vi har en ekstra time SFO å benytte oss av. Vi håper på snødager fremover, og hvis muligheten byr seg, kommer vi til å bruke en dag med god snø til å ha akedag ute.**

**Fra nyttår av vil vi dessverre få en endring i personalgruppen. William gir seg, og dette synes vi er trist. Vi vet at både barn og voksne på 1. trinn kommer til å savne ham mye. Men vi ønsker ham lykke til videre**

**Husk på:**

Ta en titt i skapet til barna og fyll på med skiftetøy. Vi minner dere på at vi besvarer meldingene på Vigilo kl.08.00 og 13.00. Vi er tilgjengelige på basetelefon fra kl. 14.00-16.30.

Første halvåret med første trinn har vært veldig kjekt. Det er ett trinn fullt med

Første halvåret med første trinn har vært veldig kjekt. Vi på SFO ønsker dere og barna deres riktig god jul og ett godt nyttår, vi gleder oss til å sees igjen neste år.  
Hilsen fra oss voksne på 1. trinn SFO

John, Marie, Isak, William, Petter

Remy og Siren.